recursal/SuperWikiNEXT-32B huggingface dataset:
வாட் பிரா சி ரத்தின மகாதாட், தாய்லாந்து
**வாட் பிரா சி ரத்தின மகாதாட்** (Wat Phra Si Rattana Mahathat) (தாய் மொழி: วัดพระศรีรัตนมหาธาตุ; "Temple of Great Jewelled Reliquary"), வழக்கமாக இப்பௌத்த அடுக்குத் தூபிவை *வாட் யாய்* (Wat Yai (தாய் மொழி: วัดใหญ่; "பெரிய கோயில்") என்று அழைக்கிறார்கள். தாய்லாந்து கட்டிடக் கலை நயத்தில் கட்டப்பட்ட இந்த அடுக்குத் தூபி, தாய்லாந்து நாட்டின் *பிட்சனுலோக்* மாகாணத்தின் அமைந்துள்ளது.

வரலாறு
------

*வாட் பிரா சி இரத்தின மகாதாட்* அடுக்குத் தூபி கி பி 1357இல் தாய்லாந்தின் *சுகதோய்* மன்னர் *லிதாய்* என்பவரால் நிறுவப்பட்டது.

பின்னர் வந்த தாய்லாந்து மன்னர்களால் இந்த அடுக்குத் தூபி விரிவாக்கப்பட்டு, அழகிய தங்க புத்தர் சிலை நிறுவப்பட்டது.

படக்காட்சிகள்
-------------

* புத்தரை பூசிக்கும் பக்தர்கள்புத்தரை பூசிக்கும் பக்தர்கள்
* தங்கத்திலான புத்தர் சிலைதங்கத்திலான புத்தர் சிலை
* மிளிரும் கோயில் விமானம்மிளிரும் கோயில் விமானம்
* கோயில் விமானம்கோயில் விமானம்

இதனையும் காண்க
--------------

* வாட் பிரா தாட் தோய் சுதீப்
* வாட் பௌத்தக் கோயில்
* பௌத்த யாத்திரை தலங்கள்

மேற்கோள்கள்
-----------

1. ↑  "RENOWN TRAVEL Thailand, Laos, Myanmar & Cambodia". Oct 28, 2013 அன்று பார்க்கப்பட்டது.
2. ↑  "Krong Kran Bun Pa Cha Ma Nean Pas Rur Du Ron". 2013-11-27 அன்று மூலம் பரணிடப்பட்டது. Oct 28, 2013 அன்று பார்க்கப்பட்டது.

வெளி இணைப்புகள்
---------------

* 
* 

**Lua பிழை: Module:Navbar:58: Invalid title பௌத்த யாத்திரைத் தலங்கள்
.**
**சல்மான் குர்சித்**  ( **சல்மான் குர்ஷித்**, *Salman Khurshid*, பிறப்பு:சனவரி 1, 1953) இந்திய தேசிய காங்கிரசைச் சேர்ந்த ஓர் அரசியல்வாதி. வழக்கறிஞரும் எழுத்தாளருமான குர்சித் ஃபாரூக்காபாத் மக்களவைத் தொகுதியிலிருந்து 2009ஆம் ஆண்டுப் பொதுத்தேர்தலில் வெற்றிபெற்று நாடாளுமன்ற உறுப்பினராக விளங்குபவர். மன்மோகன் சிங் தலைமையிலான அமைச்சரவையில் சட்டம் மற்றும் நீதித்துறை அமைச்சராகவும் சிறுபான்மையினர் நலத்துறை அமைச்சராகவும் மே 2014 வரை பணியாற்றியவர். இதற்கு முன்னதாக இதே மக்களவைத்தொகுதியிலிருந்து பத்தாவது மக்களவைக்குத் தேர்ந்தெடுக்கப்பட்டுள்ளார். அப்போது சூன் 1991இல் வணிகத்துறை துணை அமைச்சராகவும் சன.1993-சூன் 1996 காலகட்டத்தில் வெளியுறவுத் துறை இணை அமைச்சராகவும் பொறுப்பாற்றி உள்ளார். 1981ஆம் ஆண்டில் இந்திரா காந்தி பிரதமராக இருந்தபோது பிரதமரின் அலுவலகத்தில் சிறப்புப் பணி அதிகாரியாக தமது அரசியல் வாழ்வைத் துவங்கினார்.

இளமையும் கல்வியும்
------------------

உத்தரப்பிரதேசத்தின் அலிகாரில் முன்னாள் வெளியுறவுத் துறை அமைச்சராக பணியாற்றிய குர்சித் ஆலம் கான் அவர்களின் மகனாகப் பிறந்தார். இந்தியாவின் மூன்றாவது குடியரசுத்தலைவர் சாகீர் உசேன் இவருக்கு அம்மாவழிப் பாட்டனாவார்.

தமது பள்ளிப் படிப்பை பீகாரின் பாட்னாவிலுள்ள புனித சேவியர் உயர்நிலைப்பள்ளியில் துவங்கினார். பின்னர் தில்லி செயிண்ட் இசுடீவன் கல்லூரியில் ஆங்கில இளங்கலைப் பட்டமும் ஆக்சுஃபோர்டின் செயிண்ட் எட்மண்ட் ஹாலில் முதுகலை சட்டவியல் பட்டங்களையும் பெற்றார். ஆக்சுஃபோர்டின் டிரினிட்டி கல்லூரியில் சட்ட விரிவுரையாளராகவும் கற்பித்துள்ளார்.

அரசியல் வாழ்க்கை
----------------

2014ஆம் ஆண்டு உ.பியின் பருக்காபாத் மக்களவைத் தொகுதியில் போட்டியிட்டு, பா.ஜ.காவின் முகேஸ் ராஜ்புத்விடம் தோற்றார்.

அரசியல் சர்ச்சைகள்
------------------

2012 உத்தரப் பிரதேச மாநில சட்டப்பேரவைத் தேர்தல் பரப்புரைகளின்போது அசம்கரில் உரையாற்றுகையில் தில்லியின் *பாட்லா அவுஸ் காவல்துறை மோதலை*க் குறித்த ஒளிப்படங்களைக் கண்டு காங்கிரசுத் தலைவர் சோனியா காந்தி அழுததாக கூறி  சர்ச்சையை கிளப்பினார். இது ஓய்ந்தநிலையில் தமது கட்சி ஆட்சியை பிடித்தால், முஸ்லிம்களுக்கு 9 சதவீத இட ஒதுக்கீடு வழங்கப்படும் என்று வாக்குறுதி அளித்தார். இது தேர்தல் நடத்தை விதிமுறைகளை மீறிய செயலாக இந்தியத் தேர்தல் ஆணையம் எச்சரித்தப் பின்னும் அவர் தொடர்ந்து பேசி வருவதாக இந்தியக் குடியரசுத் தலைவர் பிரதிபா பாட்டிலுக்கு தலைமை தேர்தல் ஆணையம் கடிதம் அனுப்பியது.

மேற்கோள்கள்
-----------

1. ↑
2. ↑  Biography *Lok Sabha*.
3. ↑
4. ↑  சோனியா கண்ணீர் விட்டதாக குர்ஷித் சொன்னது பொய்!: திக்விஜய்சிங் ஒன்இந்தியா தமிழ், பெப்.10,2012
5. ↑  சல்மான் குர்ஷித் விவகாரம்: கட்சியினருக்கு காங்கிரஸ் அறிவுறுத்தல் வெப்துனியா, பெப்.12,2012
6. ↑  என்னைத் தூக்கிலிட்டாலும் கவலையில்லை- சல்மான் குர்ஷித் வெப்துனியா, பெப்.12,2012

வெளி இணைப்புகள்
---------------

விக்கிமீடியா பொதுவகத்தில்,  
 ***சல்மான் குர்சித்***   
என்பதின் ஊடகங்கள் உள்ளன. 

* சல்மான் குர்சித், வலைப்பக்கம் பரணிடப்பட்டது 2011-07-03 at the வந்தவழி இயந்திரம் *மக்களவை* இணையத்தளத்தில்
மராட்டி மொழியை எழுதப் பயன்படும் சுருக்கெழுத்து முறைகளில் ஒன்று **மோடி எழுத்துமுறை** ஆகும். மோடி நெடுங்கணக்கில் உள்ள எழுத்துக்கள் தேவநாகரி வடிவத்தை அடியொற்றியவையாயினும் அதிலுள்ள பல எழுத்துக்கள் குறைக்கப்பட்டு, குறில், நெடில் வேறுபாடுகள் இன்றி இடத்துக்குத் தக்கவாறு பொருள்கொள்ளும்படி அமைந்து, எழுதுகோலை காகிதத்திலிருந்து எடுக்காமல் வேகமாக எழுத வசதியாக அமைந்தவை.

வரலாறு
------

இசுலாமிய ஆட்சியாளர்கள் பார்சி மொழியை எழுதுவதற்கு இருவகை வரிவடிவங்களைப் பயன்படுத்தினர். தெளிவாகவும், மெதுவாகவும் எழுதுவதற்கு 'நாஸ்தலிக்' என்னும் முறையும், விரைவாக எழுதுவதற்கு 'சிகஸ்த' என்னும் முறையும் பயன்படுத்தப்பட்டது. இதைக்கண்ட தேவகிரி யாதவ அரசர்களின் முதன்மை அமைச்சராக (கி.பி. 1259 - 1274) இருந்த ஹேமாத்பந்த் (எ) ஹேமாத்ரி பண்டித் என்பவர் மராட்டி மொழிக்கும் இச்சுருக்கெழுத்து முறையை உருவாக்கினார்.

எல்லா மோடி எழுத்துக்கீற்றுக்களையும் காட்டும் படம், kotem1 எழுத்துரு பயன்படுத்தி உருவாக்கப்பட்டது

பெயர்க்காரணம்
-------------

"மோடணே" (मोडणे) என்கிற மராட்டிச் சொல்லுக்கு "உடைத்தல்" என்று பொருள். தேவநாகரி வடிவத்தை உடைத்து உருவாக்கப்பட்டதால் இப்பெயர் ஏற்பட்டதாகக் கருதலாம். இதைத் தவிர்த்து, இலங்கையிலிருந்து வந்த எழுத்துமுறை என்பதுவோ, "மௌர்யி" என்ற அசோகனது எழுத்துமுறையிலிருந்து உருவானது என்பதுவோ, "குடில லிபி"யிலிருந்து வந்தது என்பதுவோ, சிவாஜி காலத்து பாலாஜி ஆவஜி என்பவர் உருவாக்கியது என்பதுவோ ஆதாரங்களற்ற ஒவ்வாத கருத்துக்கள் என்று கீழ்வரும் உசாத்துணை நூலின் பதிப்புரையில் குறிப்பிடப்பட்டுள்ளது.

தமிழகத்தில் மோடி எழுத்துமுறை
----------------------------

சத்திரபதி சிவாஜியின் காலத்தில் மகாராஷ்டிராவிலிருந்து தஞ்சாவூருக்கு வந்த மராட்டியர், மோடி எழுத்துமுறையையும் தமிழகம் கொணர்ந்து பயன்படுத்தினர். கி.பி. 1676இல் ஏகோஜி (அ) வெங்கோஜி தஞ்சையைக் கைப்பற்றி ஆளத்தொடங்கியது முதல் கி.பி.1855இல் இரண்டாம் சிவாஜியின் ஆட்சி முடிவுற்றது வரையிலான மோடி ஆவணங்கள் கிடைத்துள்ளன.

குறியீட்டு மொழி
---------------

தற்போதும் மோடி எழுத்துமுறையை கணக்கர்கள் குறியீட்டு மொழியாக பயன்படுத்தி வருகின்றனர். இம்மோடி எழுத்துமுறையை குறித்து புனே நகரத்தைச் சேர்ந்த்த ஆர்வலர்கள் சிலர் ஆராய்ந்து வருகின்றனர்.

உசாத்துணை
---------

1. ↑  தஞ்சை மராட்டிய மன்னர் மோடி ஆவணத் தமிழாக்கமும், குறிப்புரையும் (முதல் தொகுதி), தமிழ்ப் பல்கலைக்கழகம், தஞ்சாவூர், ஏப்ரல் 1989, ISBN 81-7090-136-7
2. ↑  "மோடி எழுத்துமுறை". செப்டம்பர் 3, 2014 அன்று பார்க்கப்பட்டது.
**சுசானவோ** என்பவர் ஷிண்டோ மதத்தில் கூறப்படும் கடல் மற்றும் புயல் ஆகியவற்றின் கடவுள் ஆவார். இவரது மனைவி பெயர் குஷினாதாகிமே.

சுசானவோ என்பவர் கதிரவ கடவுள் அமதெரசு மற்றும் நிலா கடவுள் சுக்குயோமி ஆகியோரின் உடன்பிறந்தவர் ஆவார். இவர்கள் மூவரும் இசநாகியின் சுத்தப்படுத்தும் சடங்கின் மூலம் பிறந்தனர். இசநாகி தன் வலது கண்ணை கழுவிய போது சுக்குயோமியும் இடது கண்ணைக் கழுவிய போது அமதெரசுவும், மூக்கைக் கழுவிய போது சுசானவும் பிறந்தனர்.

இசாநாகி சுசானவோவை விண்ணுலகை விட்டு செல்லுமாறு கட்டளையிட்டார். சுசானவோ இறுதியாக அமதெரசுவை சந்தித்து விடைபெற்றுச் செல்ல நினைத்தான். ஆனால் அமதெரசு அவரை நம்பவில்லை. இதனால் சுசானவோ தன்னை நிரூபிக்க்க ஒரு சவால் விடுத்தான். அந்த சவாலின் படி ஒருவர் மற்றவர் பொருட்களில் இருந்து கடவுள்களை உருவாக்க வேண்டும். சுசானவோவின் வாளின் மூலம் அமதெரசு மூன்று பெண் கடவுள்களை உருவாக்கினார். சுசானவோ அமதெரசுவின் அணிகலன் மூலம் ஐந்து ஆண் கடவுள்களை உருவாக்கினார், பிறகு அமதெரசு ஆண் கடவுள்கள் தன் அணிகலனில் இருந்து பிறந்த்தால் தனக்கே உரிமையானது என்றார். இதனால் இருவருக்கும் சண்டை நடந்தது. முடிவில் அமதெரசு கோபத்துடன் அம-னோ-இவாடோ என்ற குகையில் மறைந்து கொண்டார். இதனால் உலகம் இருண்டது. இதற்கு தண்டனையாக சுசானவோ விண்ணகத்தில் இருந்து முற்றிலுமாக வெளியேற்றப்பட்டார்.

பிறகு சுசானவோ பூமியில் இசுமோ என்னும் பகுதிக்கு வந்தார். அங்கு இரு முதியவர்கள் இருந்தனர். அவர்கள் சுசானவோவிடம் தங்கள் எட்டு மகள்களில் ஏழு பேரை எட்டு தலையும் எட்டு வாலும் கொண்ட யமத்தோ-நோ-ஓரொச்சி என்ற வேதாளம் விழுங்கி விட்டாதகவும் எட்டாவது மகளான குஷினாதாகிமேவையும் இன்று விழுங்க வரப்போவதாகவும் கூறினர். சுசானவோ அவரை காப்பாற்றுவதாகவும் அதற்கு பதிலாக குஷினாதாகிமேயை தனக்கு மனைவியாகத் தர வேண்டும் என்று கூறினார். அதற்கு அவர்களும் சம்மதித்தனர். பிறகு குஷினாதாகிமேவை ஒரு சீப்பாக மாற்றி தன் தலையில் அணிந்து கொண்டார். அந்த வேதாளம் வந்த்து. சுசானவோ தன் வாளால் அந்த வேதாளத்தை துண்டு துண்டாக வெட்டி வீழ்த்தினார். ஆனால் அந்த வேதாளத்தின் வால் மட்டும் கடினமாக இருந்த்து. அதை சுசானவோ ஆராய்ந்து பார்த்தபோது அதன் உள்ளே ஒரு வாள் இருந்த்து. அந்த வாளின் பெயர் *அம-நோ-முரகுமோ-நோ-சுருகி* (விண்ணகத்தின் மேகங்களை சேர்க்கும் வாள்) அல்லது *குசநாகி-நோ-சுருகி* (புல்வெட்டும் வாள்). பிறகு சுசானவோ குஷினாதாகிமேயை பழைய நிலைக்கு மாற்றி அவரை மணந்துகொண்டார்.

பிறகு சுசானவோ அமதெரசுவுடன் ஏற்பட்ட சண்டையை மறந்து சமாதானமானார். அதனால சுசானவோ அவருக்கு குசாநாகி-நோ-சுருகியை உடன்பாடு பரிசாக வழங்கினார். பிற்காலத்தில் அமதெரசு இந்த வாளை தன் வாரிசான நினிங்கிக்கு அளித்தார்.

மேற்கோள்கள்
-----------

1. ↑  Basil Hall Chamberlain. *The Kojiki: Records of Ancient Matters*.. பார்த்த நாள்: 27 December 2012.
2. ↑  W. G. Aston, C.M.G. (1896). "Book I: The Age of the Gods". *Supplement: Nihongi, chronicles of Japan from the earliest times to A.D. 697*. **Vol. I**. London: Kegan Paul, Trench, Trübner & Co. Limited. பக். 52–53.. பார்த்த நாள்: 27 December 2012.

வெளி இணைப்புகள்
---------------

விக்கிமீடியா பொதுவகத்தில்,  
 ***Susano o no mikoto***   
என்பதின் ஊடகங்கள் உள்ளன. 

* Susanoo பரணிடப்பட்டது 2011-05-18 at the வந்தவழி இயந்திரம், Encyclopedia of Shinto
* Susano-O no Mikoto, Kimberley Winkelmann, in the Internet Archive as of 5 December 2008
* Shinto Creation Stories: Sosa no wo in Izumo, Richard Hooker, in the Internet Archive as of 28 August 2006
ஓர் அமைப்பின் (*System*) இயக்கத்தை சரிவர இயங்க ஏற்றவாறு சமிக்ஞைகளை அல்லது உத்தரவுகளை வழங்கும் பிரிவை கட்டுபாட்டு அமைப்பு என்றும், எவ்வாறு அக்கட்டுபாட்டு அமைப்பை கணித ரீதியாக விபரித்து, இலத்திரனியல் சுற்று அல்லது இயந்திர அமைப்பு கொண்டு செயல்படுத்தலாம் என்பதை ஆயும் துறையை **கட்டுப்பாட்டியல் (Control theory)** என்றும் குறிப்பிடலாம்.

கட்டுப்பாட்டியல் வரலாறு
-----------------------

ஒரு செயல்பாட்டை அல்லது அமைப்பை நிர்வாகிக்க அல்லது கட்டுப்படுத்த வேண்ட்டிய தேவை என்றும் இருந்து வருகின்றது. உதாரணத்துக்கு வயல்களுக்கு நீர் பாய்ச்சுதலை கட்டுப்படுத்தல் பயிர்களுக்கு தேவைக்கேற்ற நீரை பகிர உதவுகின்றது. வாய்க்கால்கள், வரம்புகள் துணை கொண்டு வயல்களுக்கு நீர் பகிர்தலை நிர்வாகிக்க முடியும். பாரிய நிறுவன வயல்களில் விமானம் மூலம் கட்டுப்படுத்தப்பட்ட நீர் பகிர்தலும் இடம்பெறுகின்றது. 

மாட்டு வண்டியில் பயணம் செய்யும் பொழுது, கடலில் பாய்மரக்கப்பலில் பயணம் செய்யும் பொழுது வேக விகிதத்தை, திசையை கட்டுப்படித்தல் அவசியமாகின்றது. பாய்மரக்கப்பலின் பாய்களை கட்டுவது இறக்குவது, துலாவது போன்ற நடவடிக்க்கைகளின் ஊடாக அதை கட்டுப்படுத்தலாம். 

இப்படியாக ஆரம்ப காலம் தொட்டு கட்டுப்படுத்தல் என்பது மனிதனின் அனேக செயல்பாடுகளின் ஒரு அடிப்படை அம்சமாக இருந்து வருகின்றது.

நுட்பியல் சொற்கள்
-----------------

* *பின்னூட்டுக் கட்டுப்பாடு*
* *PID கட்டுப்பாடு*
* *குறை சுற்றுக் கட்டுப்பாடு*
* *நிறை சுற்றுக் கட்டுப்பாடு*
**ஹட்ஜா சரன் தாராபா (Hadja Saran Daraba)** (பிறப்பு:1945, கினியா ) இவர் மனோ நதி மகளிர் அமைதிக்கான வலைப்பின்னலின் நிறுவனர் ஆவார்.

வாழ்க்கை
--------

இவரது தந்தை கினியாவின் முதல் அதிபராக இருந்த கினிய அரசியல் தலைவரான அகமது சாகோ டூரின் கீழ் ஒரு சிப்பாயாக இருந்தார். இவர் லைப்சிக் மற்றும் ஹாலில் மருந்தியல் படித்தார். 1970ஆம் ஆண்டில், இவர் கினியாவுக்குத் திரும்பி, ஹட்ஜா மாஃபோரி பங்கௌரா கல்லூரியில் கற்பிக்கும் பணியில் ஈடுபட்டார். வெளிநாட்டு வர்த்தக அமைச்சகத்தில் துணை தேசிய ஏற்றுமதி இயக்குநராக நியமிக்கப்படுவதற்கு முன்பு. 1996 இல், இவர் சமூக விவகாரங்கள் மற்றும் பெண்கள் மற்றும் குழந்தைகளின் மேம்பாட்டு அமைச்சராக இருந்தார். 

2010ஆம் ஆண்டில், கினியாவின் அதிபர் பதவிக்கு போட்டியிட்ட 24 வேட்பாளர்களில் ஒரே பெண்மணியாவார்.  2010 மற்றும் 2017க்கும் இடையில், அவர் மனோ நதி பிராந்தியத்தின் அமைதிக்கான வலைப்பின்னலின் பொதுச் செயலாளராக இருந்தார்.

மனோ நதி மகளிர் அமைதிக்கான வலைப்பின்னல்
--------------------------------------

மனோ நதி மகளிர் அமைதி வலைப்பின்னல் என்பது சியரா லியோனின் ஃப்ரீடவுனில் தலைமையகத்தைக் கொண்ட ஒரு தன்னார்வ தொண்டு நிறுவனமாகும். இது மனோ நதி பிராந்தியத்தில் (லைபீரியா, சியரா லியோன் மற்றும் கினியா) அமைதி மற்றும் வளர்ச்சியை ஊக்குவிக்கிறது. 2000 மே மாதத்தில் மேற்கு ஆபிரிக்க நாடுகளின் பொருளாதார சமூகத்தின் (ஈகோவாஸ்) அனுசரணையின் கீழ் மனோ நதி மகளிர் அமைதிக்கான வலைப்பின்னல் உருவாக்கப்பட்டது. உள்ளூர் தன்னார்வ தொண்டு நிறுவனங்களைச் சேர்ந்த பெண்கள் தலைவர்கள் குழு நைஜீரியாவின் அபுஜாவில் சந்தித்தபோது, ​​ஆப்பிரிக்காவில் அமைதியை மீட்டெடுக்கும் பணியில் தங்கள் பங்களிப்பை ஊக்குவித்தது. குறிப்பாக மனோ நதி பிராந்தியத்தில். சுவிட்சர்லாந்தை தளமாகக் கொண்ட ஃபெம்ம்ஸ் அஃப்ரிக் சோலிடரிட்டா (எஃப்ஏஎஸ்) என்ற தன்னார்வ தொண்டு நிறுவனம் பெருமளவில் உதவிய முயற்சிகளின் உச்சக்கட்டத்தை குறிக்கும் மனோ நதி மகளிர் அமைதிக்கான வலைப்பின்னல், சுமார் 30 குடை அமைப்புகளைக் கொண்டுள்ளது.

குறிப்புகள்
-----------

1. ↑  simodbt (2017-06-29). "Portrait. Hadja Saran Daraba Kaba, une dame de fer au parcours impressionnant (Par Ibrahima Diallo)". *Mediaguinee.org* (பிரெஞ்சு). 2020-03-10 அன்று பார்க்கப்பட்டது.
2. ↑  "Portrait de Hadja Saran Daraba Kaba: Une dame de fer au parcours impressionnant". *guineesignal.com/*. 2020-03-16 அன்று மூலம் பரணிடப்பட்டது. Unknown parameter `|=` ignored (உதவி)
3. ↑  "Présidentielle en Guinée: la Cour suprême rend publique la liste des candidats". *RFI* (பிரெஞ்சு). 2010-05-25. 2020-03-10 அன்று பார்க்கப்பட்டது.
4. ↑  "Mano River : Hadja Saran Daraba présente son bilan à la tête de l'organisation". *guineelive.com*.
5. ↑
0 முதல் 108 வரையிலான எண்களின் நேப்பியர் மடக்கைகளுக்கான வரைபடம்.
கணிதவியலாளர் ஜான் நேப்பியரின் பெயரால் அழைக்கப்படும் **நேப்பியர் மடக்கை** (*Napierian logarithm*, *Naperian logarithm*) என்பது பெரும்பாலும் இயல் மடக்கையைக் குறிக்கப் பயன்படுத்தப்பட்டாலும் நேப்பியரால் உருவாக்கப்பட்ட மூல மடக்கையைக் குறிக்கிறது.

இம்மடக்கை பின்வரும் சார்பாக அமையும்:

{\displaystyle \mathrm {NapLog} (x)={\frac {\log {\frac {10^{7}}{x}}}{\log {\frac {10^{7}}{10^{7}-1}}}}.} (இது மடக்கைகளின் விகிதமாக அமைவதால் மடக்கையின் அடிமானம் என்னவாக உள்ளது என்பது இங்கு அவசியமில்லை.)
தற்கால அறிதலின்படி இது எந்தவொரு குறிப்பிட்ட அடிமான மடக்கை இல்லை; இதனை கீழுள்ளபடியும் எழுதலாம்:

{\displaystyle \mathrm {NapLog} (x)=\log \_{\frac {10^{7}}{10^{7}-1}}10^{7}-\log \_{\frac {10^{7}}{10^{7}-1}}x}
இது ஒரு குறிப்பிட்ட மடக்கையின் நேரியல் சார்பாக உள்ளதால் கீழ்வரும் முற்றொருமையை நிறைவு செய்யும்:

{\displaystyle \mathrm {NapLog} (xy)=\mathrm {NapLog} (x)+\mathrm {NapLog} (y)-161180950}

பண்புகள்
--------

* நேப்பியர் மடக்கைக்கும் இயல் மடக்கைக்குமுள்ள தொடர்பு:

{\displaystyle \mathrm {NapLog} (x)\approx 9999999.5(16.11809565-\ln x)}
* நேப்பியர் மடக்கைக்கும் பொது மடக்கைக்குமுள்ள தொடர்பு:

{\displaystyle \mathrm {NapLog} (x)\approx 23025850(7-\log \_{10}x).}
மேலும்,

{\displaystyle 16.11809565\approx 7\ln \left(10\right)}
{\displaystyle 23025850\approx 10^{7}\ln(10).}

மேற்கோள்கள்
-----------

* Boyer, Carl B.; Merzbach, Uta C. (1991), *A History of Mathematics*, Wiley, p. 313, ISBN 978-0-471-54397-8.
* Edwards, Charles Henry (1994), *The Historical Development of the Calculus*, Springer-Verlag, p. 153.
* Phillips, George McArtney (2000), *Two Millennia of Mathematics: from Archimedes to Gauss*, CMS Books in Mathematics, **6**, Springer-Verlag, p. 61, ISBN 978-0-387-95022-8.

வெளியிணைப்புகள்
---------------

* Denis Roegel (2012) Napier’s Ideal Construction of the Logarithms, from the Loria Collection of Mathematical Tables.
**சூரஜ்குண்டு மேளா** என்பது கலைப்பொருட்களை காட்சிப்படுத்தும் விழாவாகும். இந்த திருவிழா இந்திய மாநிலமான அரியானாவிலுள்ள சூரஜ்குண்டு என்ற இடத்தில் நடைபெறும். இந்த விழா ஒவ்வொரு ஆண்டும் பிப்ரவரியின் முதல் இரண்டு வாரங்களுக்கு நடக்கிறது. நாட்டுப்புறப் பாடகர்களும், நடனக் கலைஞர்களும் கலை நிகழ்ச்சிகளை நடத்துகின்றனர். இதை பார்க்க ஆண்டுதோறும் ஆயிரக்கணாக்கான சுற்றுலாப் பயணிகள் வருகின்றனர். உள்ளூர் மக்களின் கைவண்ணத்தில் செய்யப்படும் கலைப்பொருட்களும், கைவினைப் பொருட்களும் காட்சிக்கு வைக்கப்படுகின்றன. அத்துடன் பல்வேறு வகையான உணவுவகைகளும் பரிமாறப்படுகின்றன.

கருப்பொருள்
-----------

ஒவ்வொரு ஆண்டும் ஒவ்வொரு இந்திய மாநிலத்தை முன்னிறுத்தி விழா நடத்தப்படும்.
ஆண்டு வாரியாக முன்னிறுத்தப்பட்ட மாநிலங்களின் பட்டியலை கீழே காண்க.

| ஆண்டு | மாநிலம் |
| --- | --- |
| 1987 | ----- |
| 1988 | ----- |
| 1989 | ராஜஸ்தான் |
| 1990 | மேற்கு வங்காளம் |
| 1991 | கேரளம் |
| 1992 | மத்தியப் பிரதேசம் |
| 1993 | ஒடிசா |
| 1994 | கர்நாடகம் |
| 1995 | பஞ்சாப் |
| 1996 | இமாச்சலப் பிரதேசம் |
| 1997 | குஜராத் |
| 1998 | வடகிழக்கு மாநிலங்கள் |
| 1999 | ஆந்திரப் பிரதேசம் |
| 2000 | ஜம்மு காஷ்மீர் |
| 2001 | கோவா |
| 2002 | சிக்கிம் |
| 2003 | உத்தராகண்ட் |
| 2004 | தமிழ்நாடு |
| 2005 | சத்தீஸ்கர் |
| 2006 | மகாராஷ்டிரா |
| 2007 | ஆந்திரப் பிரதேசம் |
| 2008 | மேற்கு வங்காளம் |
| 2009 | மத்தியப் பிரதேசம் |
|

சான்றுகள்
---------

1. ↑  Surajkund International Crafts Mela - Haryana Tourism (ஆங்கிலத்தில்)
2. ↑  राजस्थान होगा दूसरी बार सूरजकुंड मेले का थीम स्टेट (இந்தியில்) | ஹிந்துஸ்தான் லைவ் | 23 அக்டோபர் 2010
*கெஞ்சியின் கதை* எழுதப்பட்ட 12 ஆம் நூற்றாண்டைச் சேர்ந்த கைச்சுருள்
**கெஞ்சியின் கதை** (源氏物語, *கெஞ்சி மானோகட்டாரி*?) என்பது, பதினோராம் நூற்றாண்டுத் தொடக்கத்தில், முராசாக்கி சிக்கிபு என்னும் சப்பானிய உயர்குடிப் பெண்ணொருவரால் எழுதப்பட்டதாகக் கருதப்படும் ஒரு செந்நெறி ஆக்கம் ஆகும். எய்யன் காலப்பகுதியின் உயர் நிலையில் எழுதப்பட்ட இது உலகின் முதலாவது புதினம் எனக் கருதப்படுவதும் உண்டு. உலகின் முதல் தற்காலப் புதினம், உலகின் முதல் உளவியல் புதினம் போன்ற பெருமைகளையும் இதற்கு அளிப்பவர்கள் இருக்கின்றனர். எனினும் இவை இன்னும் சர்ச்சைக்கு உரியனவாகவே உள்ளன.

*கெஞ்சி மானோகட்டாரி*யின் ஒரு பகுதியை முதலில் ஆங்கிலத்தில் மொழி பெயர்த்தவர் சுமாட்சு கெஞ்சோ என்பவர். இதன் பின் ஒரு அத்தியாயம் தவிர்ந்த ஏனைய பகுதிதிகளை ஆர்தர் வாலி என்பவர் மொழிபெயர்த்தார். முதல் முழுமையான ஆங்கில மொழிபெயர்ப்பு எட்வார்ட் சீடென்சுட்டிக்கர் என்பவரால் செய்யப்பட்டது. இவரது மொழிபெயர்ப்பு ஆர்தர் வாலியினதைக் காட்டிலும் நேரடியான மொழிபெயர்ப்பாக இருந்தது. மிக அண்மையில், 2001 ஆம் ஆண்டில் ரோயால் டைலர் என்பவர் செய்த மொழிபெயர்ப்பும் கூடியவரை மூல ஆக்கத்தின் தன்மைகளை நேரடியாக வெளிப்படுத்தும் வகையில் அமைந்திருந்தது. மாருதீ சூருனென் என்பவர் இதனை பின்னிய மொழியில் மொழிபெயர்த்துள்ளார்.

அறிமுகம்
--------

இக்கதை, குறிப்பிட்ட காலங்களுக்கு ஒருமுறை உயர்குடிப் பெண்களுக்கு வழங்குவதற்காகப் பகுதி பகுதியாகவே எழுதப்பட்டது. இது தற்காலப் புதினங்களில் காணப்படும் பல கூறுகளைத் தன்னகத்தே கொண்டுள்ளது. ஒரு மையப் பாத்திரமும், முக்கியமானவையும் முக்கியத்துவம் குறைந்தவையுமாகிய மேலும் பல கதைமாந்தர்களும் இருத்தல்; முக்கிய பாத்திரங்கள் தொடர்பான சிறப்பான பாத்திரப் படைப்பு; மையப் பாத்திரத்தின் வாழ்க்கைக் காலத்தையும் அதற்கு அப்பால் சில காலங்களையும் உள்ளடக்கிய குறித்த காலப் பகுதியில் இடம்பெறும் தொடரான நிகழ்வுகள் என்பன இத்தகைய கூறுகளுக்கு எடுத்துக்காட்டுகள் ஆகும். இக் கதையில் கதைக்கரு எதுவும் இல்லை. மாறாக ஒரு உண்மை வாழ்க்கையில் நிகழ்பவற்றைத் தொடராக எடுத்துக்கூறும் வகையில் கதை அமைந்துள்ளது. கதைமாந்தரின் வயதும் கதை ஓட்டத்துடன் உயர்ந்துகொண்டு செல்கிறது.

மூலக் கதையில் எந்தக் கதைமாந்தருக்கும் வெளிப்படையான பெயர்கள் வழங்கப்படாதது அதனை வாசிப்பவர்களுக்கும், மொழி பெயர்ப்பவர்களுக்கும் உள்ள தலையாய சிக்கல் ஆகும். மாறாகக் கதைமாந்தர்களின் செயற்பாடு அல்லது வகிக்கும் பங்கு குறித்த பெயர்களே தரப்படுகின்றன. இத்தகைய பெயர்களுள் "இடது அமைச்சர்", "அதியுத்தமர்", "வாரிசு" போன்றவை அடங்குகின்றன. ஆனால், கதை நீண்ட காலத்தினூடாக நகரும் போது இப் பெயர்களால் குறிக்கப்படுபவர்கள் வெவ்வேறானவர்களாக அமைகின்றனர்.
*இதனுடன் குழப்பிக் கொள்ளாதீர்: மருதமலை திருக்கோயில்.*

***மருதமலை*** 2007-ம் ஆண்டில் வெளியான ஒரு தமிழ்த் திரைப்படமாகும். இயக்குநர் சுராஜ் இயக்கிய இத்திரைப்படத்தில் அர்ஜுன், வடிவேலு, மீரா சோப்ரா ஆகியோர் முக்கியk கதாபாத்திரத்தில் நடித்திருந்தனர். இப்படத்திற்கு இசையமைப்பாளர் டி. இமான் இசையமைத்திருந்தார். பா. விஜய் மற்றும் தபு சங்கர் பாடல்களை எழுதினர்.

கதைச்சுருக்கம்
--------------

மருதமலை, ஒரு காவல் அதிகாரியைப் பற்றிய திரைப்படமாகும். மருதமலை (அர்ஜுன்) காவலர் தேர்வில் தேர்ச்சி பெற்ற பிறகு, நச்சியாபுரம் கிராமத்தில் வேலைக்கு செல்கிறார் அங்கே அவர் மூத்த அதிகாரி "என்கவுண்டர்" ஏகாம்பரம் (வடிவேலு (நடிகர்) என்பவருடன் சேர்ந்து பணியாற்றுகிறார். அவர், தனக்காக எல்லா விதமான வேலைகளையும் செய்யச் சொல்கிறார். ஒரு நாள் ஏகாம்பரத்தின் கருணையினால் நீதிமன்ற காவலிலுள்ள ஒரு குற்றவாளி தப்பித்து விடுகிறார். இதற்காக தண்டிக்கப்பட்ட மருதமலை அவரது உயர் அலுவலரின் வீட்டை சுத்தம் செய்ய் பணிக்கப்படுகிறார். அங்கு திவ்யா (மீரா சோப்ரா) மீது காதலில் விழுகிறார். பின்னர், சந்தையில், ஏகம்பரம் ஒரு பிச்சைக்காரனால் அவமானப்படுத்தப்படுகிறார். பிறகு மாசி(லால்) என்பவர் தேர்தலில் வேட்பாளராக நிற்கும் ஒரு நபரை கொலை செய்வதை மருதமலை பார்க்கிறார். பின்னர் தேர்தல் ஆணையர் அந்த இடத்திற்கு வருகிறார், மாசியின் எதிர்ப்பு காரணமாகவே கடந்த 16 ஆண்டுகளாக தேர்தல் நடைபெறுவதில்லை என்று அவர் கண்டுபிடிக்கிறார்.

எனவே தேர்தலை சுமூகமாக நடத்துவதற்கு வேண்டிய ஏற்பாடுகளை செய்கிறார். பின்னர், தேர்தல் நாளன்று, பலத்த பாதுகாப்பு இருந்தபோதிலும், மாசியின் ஆட்கள், வாக்களிக்கும் மக்களை வெளியேற்றுவதோடு தேர்தல் ஆணையரை கொலை செய்ய முயற்சிக்கிறார்கள். மருதமலையின் தந்தை (நாசர்) மாசி மீது புகார் அளிக்கிறார். அந்த நேரத்தில், மருதமலை அங்கு வந்து, மாசியை கைது செய்கிறார். மாசியின் ஆட்கள் அவரை விடுதலை செய்ய மேற்கொள்ளும் அனைத்து முயற்சிகளும் தோல்வியடைகின்றன. மருதமலை துணிச்சலுக்காக பதவி உயர்வு பெறுகிறார். பின்னர் மாசியினை எதிர்த்து எவ்வாறு தேர்தல் நடைபெறுகிறது எனபது மீதிக் கதை.

நடிகர்கள்
---------

* அர்ஜுன் - மருதமலை
* மீரா சோப்ரா
* நாசர்
* வடிவேலு - என்கவுண்டர் ஏகாம்பரம்

மேற்கோள்கள்
-----------

1. ↑  "Marudhamalai". 2018-09-18 அன்று மூலம் பரணிடப்பட்டது. 2019-01-31 அன்று பார்க்கப்பட்டது.

வெளி இணைப்புகள்
---------------

| * பா
* உ
* தொ
சுராஜ் இயக்கிய திரைப்படங்கள் |
| --- |
| 1990களில் | 
* *மூவேந்தர்* (1998)
* *சுயம்வரம்* (1999)

 |
| 2000களில் | 
* *குங்குமப்பொட்டுக்கவுண்டர்*
* *மிலிட்டரி*
* *தலை நகரம்* (2006)
* *மருதமலை* (2007)
* *படிக்காதவன்* (2009)

 |
| 2010களில் | 
* *மாப்பிள்ளை* (2011)
* *அலெக்ஸ் பாண்டியன்* (2013)
* *சகலகலா வல்லவன்* (2015)

 |
**சுக்காதியா விளையாட்டரங்கம்** (*Sukhadia Stadium*) இந்தியாவின் இராசத்தான் மாநிலம் பில்வாரா நகரத்தில் உள்ளது. பல்நோக்கு விளையாட்டு அரங்கமான இங்கு கால்பந்து , துடுப்பாட்டம் மற்றும் பிற விளையாட்டுகளுக்கான போட்டிகள் நடத்தப்படுகின்றன. 16000 பார்வையாளர்கள் அமர்ந்து இங்கு போட்டிகளை இரசிக்க முடியும். சிட்டி முனை மற்றும் விமானநிலைய முனை இரண்டும் விளையாட்டரங்கின் இரு புறங்களில் உள்ளன. 

1964 ஆம் ஆண்டு மத்திய மண்டல துடுப்பாட்ட அணி மேற்கு மண்டல துடுப்பாட்ட அணிக்கு எதிராக விளையாடியபோது
இங்கு ரஞ்சிக் கோப்பை போட்டி நடைபெற்றது.

1974 ஆம் ஆண்டு முதல் 1998 ஆம் ஆண்டு வரை இங்கு தியோதர் கோப்பை ரஞ்சிக் கோப்பை போட்டிகளும் நடைபெற்றன. இங்கு நடைபெற்ற முதல் தியோதர் கோப்பைப் போட்டியில் மத்திய மண்டல துடுப்பாட்ட அணி மேற்கு மண்டல துடுப்பாட்ட அணிக்கு எதிராக விளையாடியது. அப்போது முதல் இங்கு முதல் தரமல்லாத இதர துடுப்பாட்டப் போட்டிகள் நடைபெற்று வருகின்றன.

மேற்கோள்கள்
-----------

1. ↑  Scorecard
2. ↑  "UP claim first innings points". ESPN Cricinfo. 13 December 1999. 18 May 2018 அன்று பார்க்கப்பட்டது.
3. ↑  First-class matches
[*தொடர்பிழந்த இணைப்பு*]
4. ↑  List A matches
5. ↑  Scorecard
6. ↑
7. ↑  Rajasthan score 89-run victory over MP
8. ↑  2 November 2000 Uttar Pradesh and Rajasthan settle for a draw

புற இணைப்புகள்
--------------

* Cricketarchive
* Cricinfo
* Wikimapia
உலகின் முதல் முழு நீளத் திரைப்படமான *த இசுட்டோரி ஒஃப் த கெல்லி காங்* (1906)படத்தில் ஒரு காட்சி.
**முழு நீளத் திரைப்படம்** (feature film) என்பது, ஒரு திரைப்பட நிகழ்வில் பெரும்பான்மை நேரத்தை அல்லது முழு நேரத்தையும் எடுக்கக்கூடிய அளவு நீளமான திரைப்படம் ஆகும். இந்த நேர அளவு எவ்வளவாக இருக்கவேண்டும் என்பது இடத்துக்கு இடமும், காலத்துக்குக் காலமும் வேறுபட்டு வந்துள்ளது. அசையும் படக் கலை அறிவியல் அக்கடமி, அமெரிக்கத் திரைப்படக் கழகம், பிரித்தானியத் திரைப்படக் கழகம் போன்றவை முழு நீளத் திரைப்படம் 40 நிமிடங்கள் அல்லது அதற்கு மேல் ஓடக்கூடியவையாக இருக்க வேண்டும் என்கின்றனர். ஆனால் திரைப்பட நடிகர் குழாம் அப்படம், 80 நிமிடங்களுக்கு மேல் ஓடக்கூடிய நீளம் கொண்டவையாக இருக்க வேண்டும் என்கிறது. 

பெரும்பான்மையான முழு நீளத் திரைப்படங்கள் 70 தொடக்கம் 210 நிமிடங்கள் வரை ஓடக்கூடிய நீளம் கொண்டவை. "*த இசுட்டோரி ஒஃப் த கெல்லி காங்*" *(The Story of the Kelly Gang)* என்னும் திரைப்படமே நீள அடிப்படையில் உலகின் முதல் முழு நீளத் திரைப்படம். இது 1906 ஆம் ஆண்டு ஆசுத்திரேலியாவில் வெளியானது. பிற இலக்கிய அல்லது கலை வடிவங்களைத் திரைப்படம் ஆக்கியவற்றுள் முதல் வெளியான முழு நீளத் திரைப்படம் "*லெ மிசெரபிள்சு*" என்னும் பிரெஞ்சு மொழிப் படமாகும். இது 1909 ஆம் ஆண்டில் வெளியானது. 

சிறுவருக்கான முழு நீளத் திரைப்படங்கள் பொதுவாக 70 தொடக்கம் 105 நிமிட நீளம் கொண்டவை. தொடக்க காலங்களில் வெளிவந்த முழு நீளத் திரைப்படங்களுள் *ஒலிவர் டுவிஸ்ட்* (1912), *ரிச்சார்ட் III* (1912), *ஃபிரம் த மாங்கர் டு த குரொஸ்* (1912) ஆகிய படங்களும் அடங்கும்.

மேற்கோள்கள்
-----------

{{refl

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |



1. ↑  "காப்பகப்படுத்தப்பட்ட நகல்". 2008-09-06 அன்று மூலம் பரணிடப்பட்டது. 2013-11-09 அன்று பார்க்கப்பட்டது.
2. ↑  *The American Film Institute Catalog of Motion Pictures*
3. ↑  Denis Gifford, *en:The British Film Catalogue*
டான் குய்க்ஸோட் மற்றும் அவர் உதவியாளர், சாஞ்சோ பான்சா - குஸ்டோவ் டோரெயின் வரியோவியம்
***டான் குய்க்ஸோட்***(Don Quixote) மிகுவல் டெ செர்வான்டெஸ் என்ற இசுப்பானிய ஆசிரியர் எழுதிய நாவலாகும். 1605 மற்றும் 1615 ஆண்டுகளில் இரு பாகங்களாக வந்த இந்த நாவலே நவீன இலக்கியத்தின் முதல் நாவலாகக் கருதப்படுகிறது. லா மான்ச்சாவைச் சேர்ந்த டான் குய்ஸோட் என்ற நபர், தாம் படித்த மாண்மை (chivalry) குறித்த புத்தகங்களின் அடிப்படையில் தம்மை ஓர் வீரராக (knight) உருவகித்துக்கொண்டு வீரமாகக் காப்பாற்றும் நிகழ்ச்சிகளை நகைச்சுவையுடன் கூறும் நாவலாகும். அவரை அவரது உயிர் நண்பர் வரை அனைவரும் கலாய்ப்பதுவே நாவலின் மையமாகும். இதனை ஆங்கிலத்தில் மொழி பெயர்த்தவர் தாமஸ் ஷெல்டன் ஆவார்.

### அச்சில்

* "Cervantes, Miguel de". *Encyclopaedia Britannica*. (2002).
* Eisenberg, Daniel. *Cervantes, Lope and Avellaneda*. பக். 1–20.. பார்த்த நாள்: 2010-01-11.

### இணையத்தில்

* Ormsby, John. "Don Quixote - Translator's Preface - About Cervantes And Don Quixote". *The University of Adelaide Library*. 2006-09-03 அன்று மூலம் பரணிடப்பட்டது. 2007-01-02 அன்று பார்க்கப்பட்டது.
ஒரு புள்ளியிலிருந்து மற்றொரு புள்ளிக்கு நகரக்கூடிய போக்கு திசை என்று பெயர்.திசையை அறியப்பயன்படும் காந்தக்கருவி. திசையைக் காட்டிய முதன்முதலில் எடுத்துக் குறிப்பிட்டவர் அலெக்சாண்டர் நெக்காம் என்ற துறவியாவார்.

திசைக்காட்டியின் வகைகள் 
1) நிலத்திசைக்காட்டி 
2) கடல் திசைக்காட்டி
3) வானூர்தி திசைக்காட்டி

நிலத்திசைக்காட்டி

```
    கையடக்கமான திசைக்காட்டி. இந்த திசைக்காட்டியை சாரனர், நில ஆய்வாளர், காநல்நடைப்பயணம் மேற்கொள்வோர் ஆகிய அனைவரும் பயன்படுத்துவர் என்பது குறிப்பிடத்தக்கது. இது ஒரு முக்காலியின் மீது சரிவு கோணத்தை அளக்க ஏற்றவாறு ஒரு தொலைநோக்கியும் பொருத்தப்பட்டிருக்கும். இக்கருவி சமதள நில அளவீட்டு ஆய்வுக்காக பயன்படுகிறது.
```

கடல்திசைக்காட்டி 

```
    கடற் பயணங்களின்போது கப்பல் செல்லும்  கடல்திசையை அறிய இந்த கடல் திசைக்காட்டி பயன்படுகிறது. இது தானாக மட்டத்தைச் சரிபடுத்திக் கொள்ளும் அமைப்புடையது. எடையற்ற வட்ட அட்டையில் 360 டிகிரி கோண குறியீடுகள், காந்த குறிமுள்ளின் கீழே பொருத்தப்பட்டிருக்கும்.
```

வானூர்தி திசைக்காட்டி 

```
   விமானத்திசைக்காட்டியல் வட்டத்தகட்டு அடைக்குப் பதிலாக உருளை வடிவ அட்டையின் வெளிப் பரப்பில் கோணங்கள் குறிக்கப்பட்டிருக்கும். நீர்மம், நிரப்பப்பட்ட பெட்டியிலுள்ள அளவுகோள் ஒரு கண்ணாடி ஜன்னல். முன் பொருத்தப்பட்டிருக்கும் இத்திசைக் காட்டியில் ஏற்படும் குறைகளைத் தவிர்க்க இது மின் கருவிகளிலிருந்து தொலைவில் பொருத்தப்பட்டிருக்கும்.
```

```
  12ம் நூற்றாண்டு திசைக்காட்டி வட்ட அளவுகோலில் பிரிக்கப்பட்டிருந்தது. எட்டு சம பாகங்களாகவும், அவை ஒவ்வொன்றும் 1 பாகை இடைவெளியில் நான்கு சம பிரிவுகளாக பிரிக்கப்பட்ட திசை காட்டிகளாக இருந்தன.
```

காம்பஸ் 

```
   காம்பஸ் என்பது ஒரு திசைகாட்டும் கருவி. இதில் காந்த ஊசிகள் பொருத்தப்பட்டிருக்கும். காந்த ஊசியை எப்படித் திருப்பி வைத்தாலும் அதன் முனைகள் வடக்கு, தெற்கு நோக்கியே இருக்கும்.
```

1) 11ம் நூற்றாண்டில் இது கடலோட்டிகளுக்குத் திசைக் காட்டப் பயன்படுத்தப்பட்டது. 
2) ஊசியின் முனை தெற்கு நோக்கிக் காட்டும். 
3) 12ம் நூற்றாண்டில் பாலஸ்தீனம் வந்த கார்டினல் காம்பஸ் இந்தியாவிலிருந்து வந்தது என்றார். 
4) சீனர்கள் காம்பஸை மேஜிக் செய்வதற்காக பயன்படுத்தினார்கள். 
5) அரேபியர்கள் கப்பலுக்கு திசைக்காட்டும் கருவியாக பயன்படுத்தினர். 
6) காம்பஸ் முனைகளில் காந்தம் இருப்பதால் வடக்கு தெற்காக திசை காட்டுகிறது. இதற்கு காரணம் பூமியின் ஒரு காந்தம் போல இருப்பதால்தான்,

```
   காந்தத்தின் அச்சும் பூமி சுழம் அச்சும் ஒரே திசையில் உள்ளது.
```

7) காந்த துருவங்கள் ஒன்றையொன்று கவர்ந்து இழுக்கும் தன்மை உடையது. ஆகையால் காந்த ஊசியின் வடதென் முநைகள் பூமியின் தெற்கு வடக்கு காந்த துருவங்களை நோக்கி திரும்பி விடுகிறது. காந்த ஊசிகள் வடக்கு தெற்கு திசைகளைக் காட்டி வருவதால் மற்ற இரு திசைகளையும் அறிந்து கொள்ள உதவுகிறது,

மேற்கோள் நூல்கள் 
விஞ்ஞானத் தேடல்கள் 
அறிவியல் களஞ்சியம்

மேற்கோள்கள்
-----------
**டானியல் கொட்கே** ஒரு கணனிப் பொறியளாளர் மற்றும் அப்பிள் நிறுவனத்தின் ஆரம்ப பணியாளர்களிள் ஒருவராகும்.

அப்பிள்
-------

டானியல் கொட்கே அவர்கள் 1976இல் ஸ்டீவ் ஜொப்ஸ் மற்றும் ஸ்டீவ் வொஸ்னியக் ஆகியோர் ஸ்டீவ் ஜொப்ஸின் வீட்டு வாகனத் தரிப்பிடத்தில் அப்பிள் I கணனியைத் தயாரித்தபோது அந்தக் குழுவில் பங்குபற்றினார் என்பது குறிப்பிடத்தக்கது. அப்பிள் நிறுவனத்தைத் தயாரிக்க முன்னரே டானியல் கொட்கே மற்றும் ஸ்டீவ் ஜொப்ஸ் ஆகியோர் ரீட் கல்லூரியில் நண்பர்களாக இருந்தனர். இவர்கள் இருவரும் ஆண்மீக அறிவொளியைத் தேடி அமெரிக்காவில் இருந்து இந்தியா சென்று திரும்புமளவிற்கு நண்பர்களாக இருந்தனர். அப்பிள் I, அப்பிள் II, மக்கின்டோஸ் போன்ற செயற்றிட்டங்களில் டானியல் கொட்கே பணியாற்றியதுடன் மக்கின்டோசின் ஆரம்ப வெளியீடுகளின் உட்புறத்தில் டானியல் கொட்கேயின் கையெழுத்தைக் இன்றும் காணக்கூடியதாக உள்ளது.

ஆயினும் அப்பிள் நிறுவனம் பங்குச்சந்தையில் இடம்பெற்ற போது டானியல் கொட்கேயிற்கு பங்குகள் எதனையும் வழங்க ஸ்டீவ் ஜொப்ஸ் மறுப்புத் தெரிவித்தார். டானியல் கொட்கேயிற்கு பூச்சியம் பங்குகளையே வழங்க முடியும் என்று கூறியதாக வோல்ட்டர் ஐசாக்சன் எழுதிய ஸ்டீவ் ஜொப்சின் சுயசரிதையில் தெரிவிக்கப்பட்டுள்ளது.

வெளி இணைப்புகள்
---------------

* "Apple History: Dan Kottke", AppleInfo.net (ஆவணப்படுத்தப்பட்டது 2001)

உசாத்துணைகள்
------------

1. ↑  "India visit gave a vision to Steve Jobs Read more at: http://indiatoday.intoday.in/story/india-visit-gave-a-vision-to-steve-jobs/1/154785.html". 2 சனவரி 2014 அன்று பார்க்கப்பட்டது. External link in `|title=` (உதவி)
**செல்லூர் கிழார் மகனார் பெரும்பூதங்கொற்றனார்** சங்ககாலப் புலவர். அகநானூறு 250, குறுந்தொகை 218, 358, 363, நற்றிணை 30 ஆகிய ஐந்து பாடல்கள் இவரால் பாடப்பட்டுள்ளன. அனைத்தும் அகத்திணைப் பாடல்கள்.

ஊர்: செல்லூர்

தந்தை பெயர்: செல்லூர் கிழார்

பாடல் சொல்லும் செய்தி
---------------------

### ஆயமொடு புணர்ந்து விளையாடல்

கடற்கானலில் பூத்துக் கிடந்த புன்னையில் வண்டுகள் மொய்த்துக்கொண்டிருந்தன. அதன் அடியில் நாம் ஆயத்தாரோடு கூடி விளையாடிக்கொண்டிருந்தோம். அப்போது அங்குத் தேரில் வந்த ஒருவன் நாம் இழைத்த சிற்றில் அழகாக உள்ளது என்று பாராட்டிவிட்டு நம்மிடமிருந்து மறுமொழி பெறாமல் சென்றுவிட்டான். அதுமுதல் உன் தோள்வளை கழன்று விழுகிறது. சிறுகுடியிலுள்ள வெவ்வாய்ப் பெண்டிர் கவ்வை தூற்றுகின்றனர். நாமும் தூங்கவில்லை. நம்மோடு சேர்ந்து நாம் விளையாடிய துறையும் இரவில் துஞ்சவில்லை.(அவன் அங்கு வந்திருக்கிறான்) என்கிறாள் தோழி, தலைவியிடம். (அகம் 250)

### விறல்கெழு சூலி

அவர் நம்மை மறந்து அவர் நாட்டிலேயே உள்ளார். நாமோ நம்மூர்ப் பாலைத்தெய்வம் சூலிக்கு நேர்த்திக்கடனும் செலுத்தவில்லை. அவளது காப்புநூலைக் கையில் கட்டிக்கொள்ளவும் இல்லை. அவர் வரவு நோக்கிப் புள்நிமித்தமும் கேட்கவில்லை. விரிச்சி நிமித்தமும் பார்க்கவில்லை. அவரைப்பற்றி நினைத்தும் பார்க்கவில்லை. அவர் நம் உயிருக்கு உயிர் போன்றவர். நாம் இல்லாமல் அவரால் வாழமுடியாத நிலையினர். (என்ன செய்யலாம்?) - தலைவி தோழியை இவ்வாறு வினவுகிறாள். (குறுந்தொகை 218)

### ஆய்கோடு

அவர் பிரிந்து சென்ற நாளை எண்ணிக் கணக்கிட்டுப் பார்க்கத் தலைவி காலையில் எழுந்ததும் சுவரில் ஒரு கோடு போட்டு நாள்தோறும் அதனை எண்ணிப் பார்ப்பது அக்கால வழக்கம். இந்தக் கோட்டுக்கு ஆய்கோடு என்று பெயர்.

தோழி! அணிகலன் கழல விம்மிக்கொண்டு ஆய்கோட்டை எண்ணிச் சுவரைத் தடவுகிறாய். கோவலர் அணியும் கார்காலத்து முல்லையும் பூத்துக் கிடக்கிறது. வருவேன் என்று அவர் சொன்ன பருவம் இதுதான். தனியே இருப்பவர்கள் இரங்கி ஏங்கிக்கொண்டே இருக்கவேண்டியதுதானா? - தோழி தலைவியிடம் கூறுகிறாள். (குறுந்தொகை 358)

* (ஒப்புநோக்குக) வாளற்றுப் புற்கென்ற கண்ணும் அவர்சென்ற, நாள்ஒற்றித் தேய்ந்த விரல் - திருக்குறள் 1261

### உகாய் வரிநிழல்

பெரும! சிவந்த காலையுடைய அறுகம்புல்லை மேய்துகொண்டிருக்கும் பெண்மரையா வரட்டும் என்று அதன் ஆண்மரையா, இலை உதிர்ந்த உகாய் மரத்தின் வரிநிழலில் காத்துக்கொண்டிருக்கும் பாலைநில வழியில், நீ மட்டும் உன் துணையை விட்டுவிட்டுப் பிரிந்து செல்வது தகுமோ? - தோழி கிழவனிடம் இவ்வாறு சொல்கிறாள். (குறுந்தொகை 363)

### கடல்மரம் கவிழ்ந்தது

கடல்மரம்  

இப்படம் இக்காலக் கடல்மரம்
\* கடல்மரம் = கப்பல்

கப்பல் கவிழ்ந்தபோது அதன் சிறு பலகைத்துண்டைப் பலர் பற்றிக்கொள்வது போல பரத்தையர், நடுத் தெருவில், உன்னைப் பற்றிக்கொள்ள, அதற்குத் துணைநிற்கும் பாணன் யாழ் மீட்ட, அந்த யாழ் தேன் உண்ணும் வண்டு போல் ஒலிக்க, நானே என் கண்களால் நேரில் பார்த்தேன். நீ பரத்தையை அறியேன் என்று பொய் சொல்கிறாயே! என்று சொல்லித் தோழி தலைவனுக்கு வாயில் மறுக்கிறாள். (நற்றிணை 30)
Extinction intensity.svg

Marine extinction intensity during the Phanerozoic
%
Millions of years ago
(H)
K–Pg
Tr–J
P–Tr
Late D
O–S

Extinction intensity.svg

The blue graph shows the apparent *percentage* (not the absolute number) of marine விலங்கு genera becoming extinct during any given time interval. It does not represent all marine species, just those that are readily fossilized. The labels of the "Big Five" extinction events are clickable hyperlinks; see இனவழிப்பு நிகழ்வு for more details. *(source and image info)*

புவியில் உள்ள உயிரினங்களின் திடீர் குறைப்பே **இனவழிப்பு நிகழ்வு** (*Extinction Event*) ஆகும். இது பொதுவாக இயற்கையால் ஏற்பட்டாலும் சிலவேளைகளில் மாந்தராலும் ஏற்படலாம். இனவழிவுக்கேற்றபடியான சிற்றினத்தோற்றம் நடைபெறாவிடின் இந்நிலைமை ஏற்படும். தற்போது கண்டறியப்பட்டுள்ள உயிரினங்களில் 98% இனமழிந்தவையாகும். எனினும் இவ்வினவழிவு சீராக நடைபெறாது. இது அதிகம் நடைபெற்றால் அது **இனவழிப்பு நிகழ்வு** எனப்படும். இப்படியான ஒரு நிகழ்விலேயே அதிகமான தொன்மாக்கள் இனமழிந்து போயின.

பெரும் இனவழிப்பு நிகழ்வுகள்
---------------------------

1. கிரிடேசியஸ்-பலியோஜின் இனவழிப்பு நிகழ்வு
2. திரிசக்-ஜூராஸிக் இனவழிப்பு நிகழ்வு
3. பெர்மியன்-திரிசக் இனவழிப்பு நிகழ்வு
4. பிந்திய டிவோனியன் இனவழிப்பு நிகழ்வு
5. ஓர்டோவீசியன்- சிலூரியன் இனவழிப்பு நிகழ்வு

வெளி இணைப்புகள்
---------------

* Calculate the effects of an Impact
* Species Alliance (nonprofit organization producing a documentary about Mass Extinction titled "Call of Life: Facing the Mass Extinction)
* Interstellar Dust Cloud-induced Extinction Theory
* Sepkoski's Global Genus Database of Marine Animals – Calculate extinction rates for yourself!
**ஒருசீர்த்திடநிலை** என்பது உயிரின உடலின் அகச் சூழல் நியம நிலையில் பேணப்படுகின்றமையாகும். உடலின் வெப்பநிலை, குளுக்கோசுச் செறிவு, நீர்ச்செறிவு, அமில-கார pH அளவு ஆகியன நியமமாகப் பேணப்படுகின்றமை ஒருசீர்த்திடநிலை (*Homeostasis*) ஆகும். சுருக்கமாச் சொல்வதானால் உயிரினத்தின் உட்சூழல் வெளிச்சூழலைப் போலல்லாமல் மாறாது காணப்படுவதாகும்.

வெப்பக் குருதியுள்ள மனிதக் கையின் மேலுள்ள குளிர்நிலைக் குருதியுடைய தொரன்தூலா சிலந்தியின் வெப்பநிலைப் படம். தொரன்தூலச் சிலந்தியின் வெப்பநிலை இடத்துக்கிடம் மாறுபடுவதையும் மனிதக் கையின் வெப்பநிலை மாறாதிருப்பதையும் கவனிக்க
சில உயிரினங்கள் தமது உள்ளகச் சூழலை மாறாது பேணுபவை. சில வேறுபடும் வெளிச்சூழலுக்கேற்ப தம்மையும் மாற்றிக் கொள்வனவாகும். உதாரணமாக வெப்பநிலை ஒருசீர்த்திடநிலையை சில உயிரினங்களே கடைப்பிடிக்கின்றன. பாலூட்டிகளும் பறவைகளும் தம் உடல் வெப்பநிலையை மாறாது பேணும். ஆனால் கிட்டத்தட்ட ஏனைய அனைத்து உயிரினங்களும் வெளிச் சூழலுக்கேற்ப தம்மை மாற்றிக்கொள்ளும். இரண்டு முறைகளிலும் நன்மைகள் மற்றும் தீமைகளும் காணப்படுகின்றன. பாலூட்டிகளும் பறவைகளும் ஹோர்மோன்கள் மூலமும் நரம்பு மண்டலம் மூலமும் தன்னியக்கமாக தம்முள் நொதியங்கள் சிறப்பாகச் செயற்படும் சூழலை உருவாக்கும். இச்செயற்பாடு எப்போதும் சக்தி இழக்கப்படும் செயற்பாடாகும். மற்றையவை தம் செயற்பாட்டு மாற்றங்கள் மூலம் வெப்பத்தை சீராக்கும். உதாரணமாக உடும்பு போன்ற ஊர்வன சூரிய வெப்பத்தில் தம்மை வெப்பமாக்கின்றன.

பாலூட்டி இன விலங்குகள் குருதி குளுக்கோசுச் செறிவை இன்சுலின் மற்றும் குளூக்கொகான் மூலம் சீராக்குகின்றன. 24 மணிநேர விரதத்தின் போதும் ஒரு சுகாதாரமான மனிதனின் குருதி குளுக்கோசுச் செறிவு மாறாமல் காணப்படுவதற்கு குளுக்கோசு ஒருசீர்த்திடநிலையே காரணமாகும். இன்சுலின் ஹோர்மோனின் குறைபாடே நீரிழிவு நோயை ஏற்படுத்துகின்றது. மனித குருதியின் pH அளவும் மாறாமல் 7.365 அளவில் பேணப்படுகின்றது.
அநேகமாக எல்லா மின்னஞ்சல்களுமே ஒருங்குறியை (அதாவது யுனிக்கோட் முறையை ஆதரிக்கின்றன). எனினும் அவை வழமையாக ஒருங்குறியில் மின்னஞ்சலகளை அநுப்புவதில்லை இதில் சிலவற்றில் எழுத்துருக்களைத் தேர்ந்தெடுப்பதன் மூலம் ஒருங்குறியிலைமைந்த மின்னஞ்சல்க்ளைப் படிக்க இயலும்.

ஒருங்குறி பல்வேறு மின்னஞ்சல் மென்பொருட்களில்
--------------------------------------------

### மொஸிலா தண்டபேட்

View > Character Encoding > Unicode
Tools > Options… > Fonts > Outgoing Mail / Incoming Mail (change to Unicode)

### மைக்ரோசாப்ட் அவுட்லுக்

மைக்ரோசாப்ட் அவுட்லுக் UTF-7, UTF-8 முறைகளை ஆதரித்தாலும் வழமையாக அவை அவ்வாறு மின்னஞ்சல்களை அநுப்புவதில்லை. என்னினும் பதிலளிக்கும் போது அவை எந்த முறையில் encode பண்ணப் பட்டதோ அதே முறயிலேயே பதிலனுப்புகின்றன. எல்லா ஒருங்குறி எழுத்துக்களும் இம்மின்னஞ்சலில் தட்டச்சுச் செய்ய இயலுமெனினும் சரியான encoding இல்லை எனின் அவை ? ஆல் மாற்றீடு செய்யப் படும். 

### லோட்டஸ் நோட்ஸ்

லோட்டஸ் நோட்ஸ்ஸில் மின்னஞ்சல் ஒருங்குறியில் மின்னஞ்சல் அநுப்ப
மெனியூவில் இருந்து ,

1. From the menu, select File -> Preferences -> User Preferences.
2. under Basis -> Additional Options -> Tick Enable UNICODE Display
கைவினை அருங்காட்சியகத்தில் உள்ள, ஒரு திருமண வைபவத்தை விவரிக்கும் ஒரு மந்தனா ஓவியம்
மந்தனா ஓவியங்கள் (**Mandana paintings**) என்பவை இந்தியாவின்   இராஜஸ்தான் மற்றும் மத்தியப்பிரதேசத்தில் வீட்டின் தரை மற்றும் சுவர் ஆகிய இடங்களில் வரையப்படும் ஓவியமாகும். இவ்வோவியங்கள் வெறும் அழகுக்காக மட்டும் வரையப்படாமல் ஒரு வழிபாட்டு சடங்காக  வீட்டின் பாதுகாப்புக்காகவும், உடல் நலத்திற்காகவும், வீட்டில் இறைவனை வரவேற்கவும் விழாக்காலங்களில்  வரையப்படுவதாகும்.

ராஜஸ்தான் மாநிலத்தின் சவாய் மாதோபூர் பகுதிகளின் சிற்றூர்புரங்களில் இவ்வகை சுவரோவியங்கள் சிறப்பாக வரையப்படுகின்றன. பெரும்பாலும் இக்கலை நாட்டுப்புறப் பெண்களால் சரியாவும், சமச்சீராகவும், துல்லியமாக  வடிவமைத்து வளர்கப்பட்டுவருகிறது.  மாட்டுச் சாணம்,  ரதி என்னும் ஒரு உள்ளூர் களிமண்,  சுண்ணாம்புத் தூள் ஆகியவை வண்ணக் கலவைகள்  உருவாக்க பயன்படுகின்றன. பருத்தி, முடிக் கற்றை ஆகியவற்றை எழுதுகோலாக அல்லது தூரிகையாக பயன்படுத்துகின்றனர்.  இந்த ஓவியங்களில்  விநாயகர், மயில்கள், பலவகை வேலை செய்யும் பெண்கள், புலிகள், மலர்கள்  முதலியன இடம்பெறுகின்றன.

* உதயபூரின், சில்பகிராமத்தில் உள்ளதொரு படைப்புஉதயபூரின், சில்பகிராமத்தில் உள்ளதொரு படைப்பு
* உதயபூரின், சில்பகிராமத்தில் உள்ள இராஜஸ்தானி மண் குடிசையின் சுவர்களில் உள்ள படைப்புஉதயபூரின், சில்பகிராமத்தில் உள்ள இராஜஸ்தானி மண் குடிசையின் சுவர்களில் உள்ள படைப்பு

மேற்கோள்கள்
-----------

1. ↑  "தெய்வங்களை சுவீகரிக்கும் 'மந்தனா'". தி இந்து (தமிழ்). 19 மார்ச் 2016. 7 மே 2016 அன்று பார்க்கப்பட்டது.
2. ↑  Kamboj, B. P. (2003). *Early wall painting of Garhwal*. New Delhi: Indus Publ. Co.. பக். 158. பன்னாட்டுத் தரப்புத்தக எண்:8173871396.
**மந்தர் மதுக்கர் தேசுமுக்கு** (Mandar Madhukar Deshmukh) ஓர் இந்திய இயற்பியலாளர் ஆவார். மீநுண் தொழில்நுட்பம் மற்றும் இடைநிலைத் துகள்சார் இயற்பியல் பிரிவுகளில் இவர் நிபுணத்துவம் பெற்ற்ள்ளார். மும்பையிலுள்ள டாடா அடிப்படை ஆராய்ச்சி நிறுவனத்தில் பணிபுரிகிறார். இந்தியாவின் உயரிய அறிவியல் விருதாகக் கருதப்படும் இந்தியாவின் அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசு இயற்பியல் அறிவியல் பிரிவில் இவருக்கு 2015 ஆம் ஆண்டு வழங்கப்பட்டது.  1996 ஆம் ஆண்டு மும்பையின் இந்திய தொழில்நுட்பக் கழகத்தில் பிடெக் பட்டமும், 2002 ஆம் ஆண்டு டிசி ரால்ப் வழிகாட்டுதலின் கீழ் கார்னெல் பல்கலைக்கழகத்தில் முனைவர் பட்டமும் பெற்றார். டாடா அடிப்படை ஆராய்ச்சி நிறுவனத்திற்கு வருவதற்கு முன், ஆர்வர்டு பல்கலைக்கழகத்தில் ஆங்குன் பார்க் குழுவில் முதுகலை ஆராய்ச்சியாளராக இருந்தார்.

இவரது மனைவி பிரீதா பந்தும் கார்னெல் பல்கலைக்கழகத்தில் இருந்து முனைவர் பட்டம் பெற்றவராவார். மும்பை இந்திய தொழில்நுட்பக் கழகத்தில் இணை பேராசிரியராக உள்ளார்.

மேற்கோள்கள்
-----------

1. ↑  "Deshmukh's home page". 28 April 2019 அன்று பார்க்கப்பட்டது.
2. ↑  "Deshmukh's home page". 28 April 2019 அன்று பார்க்கப்பட்டது.
3. ↑  "Brief Profile of the Awardee". *Shanti Swarup Bhatnagar Prize*. CSIR Human Resource Development Group, New Delhi. 5 November 2015 அன்று பார்க்கப்பட்டது.
4. ↑  "Prof. Prita Pant".

புற இணைப்புகள்
--------------

* தேஷ்முக் முகப்பு பக்கம்
மோண்ட் செயல் முறை மூலம் தயாரிக்கப்பட்ட நிக்கல் கோளங்கள்
**மோண்ட் முறை** (*Mond process* அல்லது *carbonyl process*) என்பது தூய்மையற்ற கலப்பு நிக்கல் கூட்டுப் பொருட்களிலிருந்து கார்பனோரொக்சைடை (CO) பயன்படுத்தி தூய நிக்கலைப் பிரி்க்கும் வேதியியல் செயல்முறையாகும். இம்முறையை லுட்விக் மோண்ட் என்பவர் 1890 ஆம் ஆண்டில் கண்டுபிடித்தார்.

கார்பனோரொக்சைட்டு நிக்கலுடன் இயல்பாகவே வினைப்பட்டு நிக்கல் கார்பொனைல் ஆக வளிம நிலையில் கிடைக்கிறது. நிக்கலின் இந்த இயல்பே மொண்ட் முறையில் பயன்படுத்தப்படுகிறது.

மோண்ட் முறையில் மூன்று படிமுறைகள் உள்ளன:

1. நிக்கல் ஒக்சைடு செயற்கை வளிமத்துடன் (syngas) 200 °செ வெப்பநிலையில் தாக்கமடைந்து ஒக்சிசனை வெளியேற்றி, தூய்மையற்ற நிக்கலைத் தருகிறது. இதனுடன் இரும்பு, கோபால்ட் போன்ற மாசுக்கள் கலந்துள்ளன.

NiO (s) + H2 (g) → Ni (s) + H2O (g)
2. இந்த தூய்மையற்ற நிக்கல் மேலதிக கார்பனோரொக்சைட்டுடன் 50–60 °C இல் தாக்கமடைந்து நிக்க கார்பனைல் கிடைக்கிறது. மாசுக்கள் திடப்பொருட்களாக வெளியேறுகின்றன.

Ni (s) + 4 CO (g) → Ni(CO)4 (g)
3. மேலதிக கார்பனோரொக்சைட்டு மற்றும் நிக்கல் கார்பனைல் கலவை 220–250 °செ இற்கு வெப்பமாக்கப்படும் போது, நிக்கல் டெட்ராகார்பனைல் பிரிவடைந்து நிக்கலாகப் பெறப்படுகிறது:

Ni(CO)4 (g) → Ni (s) + 4 CO (g)

மேற்கோள்கள்
-----------

1. ↑  Mond, L.; Langer, C.; Quincke, F. (1890). "Action of Carbon Monoxide on Nickel". *Journal of the Chemical Society, Transactions* **57**: 749–753. doi:10.1039/CT8905700749. .

* A dictionary of science - ELBS
* "Nickel: The Essentials". WebElements.
* "Nickel Chemistry". University of the West Indies (Mona).
**சல்லியங்குமரனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் உள்ளது. அது நற்றிணை 141 எண் கொண்ட பாடல். (பாலைத் திணை)

பாடல் சொல்லும் செய்தி
---------------------

பொருள் தேடச் செல்ல நினைத்த தலைவன் தன் நெஞ்சோடு பேசிக்கொள்கிறான்.

நெஞ்சே! கோடையிலும் காட்டைக் கடந்து பொருள் தேடச் செல்லத் உனக்கு எளிது. ஆனால், அரிசில் ஆற்று மணல் படிவு போல் அழகாகத் தோன்றும் கூந்தலை உடைய என்னவளை (என் காதலியை) விட்டு நான் வரமாட்டேன் - என்கிறான்.

தவசியர்
-------

தவசியர் நீண்ட சடைமுடியோடு இருப்பார்களாம். (தவம் செய்வதில் கவனம் செலுத்தும் இவர்கள்) நீராடுவது இல்லையாம்.

### உவமை

சேற்றில் குளித்த யானை மழையில் நனைந்துகொண்டிருக்கும்போது கொன்றைப்பூ அதன் இடையில் தொங்கினால் எப்படி இருக்குமோ அப்படித் தவசியரின் சடை தொங்குமாம்.

பாண்டில்
--------

* பாண்டில் = பாண்டியன், காளைமாடு, மாட்டுவண்டி (இந்தப் பாடலில் பாண்டியனைக் குறிக்கிறது) இந்தப் பாண்டில் அம்பர் நகருக்கு வந்து தாக்கினான். போரில் தோல்வியுற்றான்.

கிள்ளி
------

இந்தப் பாடலில் வரும் கிள்ளி இசைவெங்கிள்ளி என்று சிறப்பித்துப் போற்றப்படுகிறான். ஆம்பர் நகருக்கு வந்து தாக்கிய பாண்டில் அரசனை வென்றான்.

அம்பர்
------

அரிசில் ஆற்றங்கரையில் இருந்த இந்த ஊர் அம்பரை ஆண்டவன் கிள்ளி. இவ்வூரைத் தாக்கிய அரசன் பாண்டில்.

அரிசில்
-------

அரிசில் என்பது ஓர் ஆறு. காவிரி ஆற்றின் கிளை ஆறு. வெள்ளம் குறைந்த காலத்தில் இதன் மணல் அறல் அறலாகப் படிந்து அழகாகக் காணப்படும். இந்த மணல்-படிவைப் புலவர் தன் பாடல் தலைவியின் கூந்தலுக்கு உவமையாக்கிக்கொண்டுள்ளார்.
**டான் செடில்** (Don Cheadle, பிறப்பு: நவம்பர் 29, 1964) ஒரு அமெரிக்க நாட்டு நடிகர், தயாரிப்பாளர், இயக்குனர் மற்றும் பாடலாசிரியர் ஆவார். இவர் 1982ஆம் ஆண்டு முதல் ஹாம்பர்கர் ஹில் (1987), கலர்ஸ் (1988), ரோஸ்வுட் (1997), பூகி நைட்ஸ் (1997), டிராபிக் (2000) போன்ற பாடங்களில் நடித்துள்ளார். இவர் 2004ஆம் ஆண்டு ஹோட்டல் ருவாண்டா என்ற திரைப்படத்தில் ருவாண்டன் என்ற கதாபாத்திரத்தில் நடித்ததற்காக சிறந்த நடிகருக்கான அகாதமி விருதுக்கு பரிந்துரை செய்யப்பட்டார்.

2012 முதல் 2016ஆம் ஆண்டு வரை *ஹவுஸ் லைஸ்* என்ற நகைச்சுவைத் தொடரில் நடித்ததற்காக 2013ஆம் ஆண்டு கோல்டன் குளோப் விருது வென்றார் என்பது குறிப்பிடத்தக்கது. இவர் மார்வெல் வரைக்கதை கதாபாத்திரமான போர் இயந்திரம் என்ற கதாபாத்திரத்தில் அயன் மேன் 2 (2010), அயன் மேன் 3 (2013), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்ததன் மூலம் இவர் மிகவும் பரவலாக அறியப்படும் நடிகர் ஆனார்.

மேற்கோள்கள்
-----------

1. ↑  Thompson, Arienne (December 12, 2013). "Don Cheadle mellow, 'barely awake' after Globes news". *USA Today*. December 12, 2013 அன்று மூலம் பரணிடப்பட்டது. December 12, 2013 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் டான் செடில்
* டான் செடில் at the Internet Off-Broadway Database
**எஸ். ஜி. கிட்டப்பா** (*S. G. Kittappa*) என்று அழைக்கப்பட்ட **செங்கோட்டை கங்காதரன் கிட்டப்பா** (25 ஆகத்து 1906 – 2 திசம்பர் 1933) திரைப்படக் காலத்துக்கு முன்பே 1920களில் பிரபலமாயிருந்த ஒரு செவ்வியல் பாடகரும், நாடகக் கலைஞரும் ஆவார். இவர் திரைப்பட நடிகையும் பாடகியுமான கே. பி. சுந்தராம்பாளின் கணவர்.

வாழ்க்கைக் குறிப்பு
-------------------

கிட்டப்பா செங்கோட்டையில் பிறந்தவர். இயற்பெயர் இராமகிருஷ்ணன். அப்பொழுது செங்கோட்டை திருவிதாங்கூர் சமஸ்தானத்தின் கீழ் இருந்தது. இவரது தந்தையின் பெயர் கங்காதர அய்யர். தாயார் மீனாட்சி அம்மாள். இவருடன் பிறந்தோர் சுப்புலட்சுமி, சிவகாமி, அப்பாத்துரை, சுப்பையா, செல்லப்பா, சங்கரன், காசி, பிச்சம்மாள், நாராயணன் ஆகியோர். வீட்டிலுள்ளோர் செல்லமாக அழைத்த பெயர் கிட்டன். அதுவே கிட்டப்பா என்ற பெயராக நிலைத்து விட்டது. 
குடும்பத்தின் வறுமையினால் இவருக்கு முறையான கல்வி கிடைக்கவில்லை. ஆனால் சங்கரதாஸ் சுவாமிகள் ஆதரவால் இசையிலும் நாடகக்கலையிலும் நல்ல தேர்ச்சி பெறமுடிந்தது. மிகச் சிறிய வயதிலேயே நாடகங்களில் நடித்து நல்ல பெயர் எடுத்தார். இவர் 6 -ஆம் வயதில் முதன்முதல் மேடையேறினார். தனது 8-ஆவது வயதில் சிலோனில் நடைபெற்ற நாடகங்களில் நடித்தார். அங்கிருந்த இந்திய வர்த்தக அமைப்பு இவரது கலைத்திறமையைப் பாராட்டித் தங்கப் பதக்கமும் சான்றிதழும் வழங்கிப் பெருமைப் படுத்தியது. பாடகியாக வளர்ந்து கொண்டிருந்த கே. பி. சுந்தராம்பாளுக்கும் இவருக்கும் 1927இல் திருமணம் நடந்தது. இவர்கள் திருமணம் காதல் திருமணமாகும். திருமணத்துக்குப் பின் இருவரும் சேர்ந்து நடித்த பல நாடகங்கள் அமோகவெற்றி பெற்றன. ஓயாத உழைப்பே இவரது உடல் நலத்துக்குக் கேடாக அமைந்தது. திருவாரூரில் நடித்துக் கொண்டிருக்கும்போது மேடையிலேயே மயங்கி விழுந்து இவரது உயிர் பிரிந்தது. 1933இல் இவர் இறந்தபோது இவருக்கு வயது 28தான்.

புகழ்பெற்ற பாடல்கள்
-------------------

செ.க.கிட்டப்பா பாடிய பல்வேறு பாடல்களில் புகழ்பெற்ற பாடல்கள் சில பின்வருமாறு:

1. அன்றொருநாள் குட்டி அருஞ்சிறையிலிட்டேன் நான்

மேற்கோள்கள்
-----------

1. ↑  N. Rajagopalan (1992). *Another Garland: Biographical Dictionary of Carnatic Composers & Musicians, Bopok II*. Carnatic Classicals. பக். 302 - 302. .
2. ↑  Biswajit Sinha (2007). "S. G. Kittappa". *South Indian theatre*. Raj Publications. பக். 782. ISBN 8186208542, ISBN 9788186208540.
3. ↑   சாரு நிவேதிதா, தீராக்காதலி, சென்னை உயிர்மை பதிப்பகம், முதற்பதிப்பு திசம்பர் 2008,

வெளி இணைப்புகள்
---------------

* செங்கோட்டை மண்ணின் அனுபவப் பதிவு
* இவன் காவியத்தலைவன்!
[*தொடர்பிழந்த இணைப்பு*], எஸ்பிஎஸ், நவம்பர் 5, 2014
**ஹச்புரோக் ஹைட்ஸ்** (Hasbrouck Heights) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 3.910 சதுர கிலோ மீற்றர் பரப்பளவைக் கொண்டுள்ளது. இதில் 3.899 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.010 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 11,842 ஆகும். ஹச்புரோக் ஹைட்ஸ் நகரத்தின் மக்கள் தொகை அடர்த்தி ஒரு கிலோ மீற்றருக்கு 3,036.8 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.